**Мамандандырылған білім беру ұйымдарына**

**Конкурстық іріктеуді жүргізу**

****

**Құрметті ата-аналар және оқушылар!**

**Қазақстан Республикасы Білім және ғылым министрлігінің «Дарын» республикалық ғылыми-практикалық орталығы 2021-2022 оқу жылына мамандандырылған білім беру ұйымдарына оқуға құжаттар қабылдауды жүзеге асырады.**

Негіздеме: Қазақстан Республикасы Білім және ғылым министрінің 2018 жылғы 12 қазандағы № 564 «Бастауыш, негізгі орта және жалпы орта білімнің жалпы білім беретін оқу бағдарламаларын іске асыратын білім беру ұйымдарына оқуға қабылдаудың үлгілік қағидаларын бекіту туралы» бұйрығы (2020 жылғы 24 маусымдағы №264 бұйрыққа өзгерістер мен толықтырулар енгізуді ескере отырып).

Мамандандырылған білім беру ұйымдарына қабылдау **5, 6, 7** - сыныптарда жүзеге асырылады.

Құжаттарды онлайн - тіркеу және қабылдау **2021 жылғы 1 наурыз бен 1 сәуір** аралығында **qabyldau.daryn.kz** сайтындаөтеді.

Сонымен бірге, баланың ата-анасы/заңды өкілі **2021 жылғы 1 наурыз бен 1 сәуір** аралығында таңдалған мамандандырылған білім беру ұйымында тіркеуден өте алады.

**Тіркеу кезінде қажетті құжаттар:**

1) баланың ата-анасынан немесе өзге де заңды өкілдерінен өтініш (үлгі бойынша);

2) ЖСН көрсетілген үміткердің туу туралы куәлігінің көшірмесі;

3) үміткердің электрондық мекен-жайын көрсете отырып, үміткердің оқу орнынан ұйымның мөрімен расталған фотосуреті бар анықтамасы;

4) үміткердің 3х4 көлеміндегі 2 дана фотосуреті (фотосуретке талаптар:).

**\* барлық құжаттар PDF немесе JPEG форматында қабылданады.**

Конкурстық іріктеу **15-30 сәуір аралығында** өткізіледі.

**Өткізу формасы: тестілеу (офф-лайн).**

Конкурс «Дарын» орталығының алдын-ала анықтаған тірек мектептерінің базасында әр аймақта өтеді.

**5-сыныпқа** түсушілер үшін – келесі пәндер бойынша **40** сұрақ:

математика және логика - **30** сұрақ;

оқу сауаттылығы - **10** сұрақ.

5- сыныпқа тестілеуге бөлінген уақыт - **60** минут.

**6-сыныпқа** түсушілер үшін – келесі пәндер бойынша **60** сұрақ:

математика және логика - **35** сұрақ;

оқу сауаттылығы- **15** сұрақ;

Қазақстан тарихы-**10** сұрақ.

6-сыныпқа тестілеуге бөлінген уақыт - **90** минут.

**7-сыныпқа** түсушілер үшін – келесі пәндер бойынша **75** сұрақ:

математика және логика-**55** сұрақ;

оқу сауаттылығы-**10** сұрақ;

Қазақстан тарихы-**10** сұрақ.

7-сыныпқа тестілеуге бөлінген уақыт - **120** минут.

**Тестілеу тапсыру тілі:** қазақ/орыс

Конкурстық іріктеудің барлық тест тапсырмалары логикалық сипаттағы тапсырмаларды қоса алғанда, өткен жылдардың оқу бағдарламалары негізінде жасалады.

**НАЗАР АУДАРЫҢЫЗ!!!**

Тестілеудің қорытынды нәтижелерін есептеу кезінде дұрыс жауаптар саны "4" (төрт) коэффициентіне көбейтіледі, ал бір дұрыс емес жауап "-1" коэффициентіне көбейтіледі. Осылайша, жалпы қорытынды есептеледі **(4\* дұрыс жауап + ( - ) \* дұрыс емес жауап= жалпы қорытынды балл).**

**Әскери іс**, **спорттың** және **өнердің** негіздері бойынша дарынды балаларды жетілдіруге бағытталған білім беретін мамандандырылған білім беру ұйымдары функционалды кәсіби, психологиялық және физиологиялық мәліметтерді ескере отырып, талапкерлердің **екінші турын** өткізеді.

Мамандандырылған білім беру ұйымына оқуға **үміткерлерді қабылдау** әрбір мамандандырылған білім беру ұйымының бөлінісінде бос орындарға сәйкес ең жоғары балл санынан алынады.

**КОНКУРСТЫҚ ІРІКТЕУ НӘТИЖЕЛЕРІ БОЙЫНША АПЕЛЛЯЦИЯ ӨТКІЗІЛМЕЙДІ.**

Техникалық сұрақтар бойынша **8 (7172) 29-52-66** телефонына хабарласыңыз.

Конкурсқа қатысты сұрақтар бойынша **8 (7172) 29-49-98** телефонына хабарласыңыз.